cyanic-selkie/wikianc huggingface dataset:
Hendrik Adriaan Lamprecht
Twee gemeentes
Hy keer na Suid-Afrika terug en word op 9 Oktober 1915 as predikant van die NG gemeente Colesberg beroep en bevestig. In daardie jaar het hy die Kaapse Sinode vir die eerste maal bygewoon. Dit was 'n baie belangrike vergadering omdat die aanbevelings van 'n spesiale vergadering van die Raad der Kerken oor die opstand in die Vrystaat (die 1914-Rebellie) en sy nasleep behandel moes word. Tydens dié bespreking het Lamprecht bewys gelewer van sy noukeurige Skrifstudie en treffende toepassing van die tersaaklike beginsels. Hy het ook deelgeneem aan die Sinodes van 1919, 1924 en 1928. In die werksaamhede van die laasgenoemde Sinode, wat vir 'n groot deel met die leer van die Kerk te doen gehad het na aanleiding van die stryd teen wat sommiges beskryf het as prof. John du Plessis van die Kweekskool se "dwaalleringe", het Lamprecht 'n leidende aandeel gehad.
Volksraadslid
Kort daarna het hy om gesondheidsredes met pensioen afgetree en in 1929 se algemene verkiesing word hy Volksraadslid vir Colesberg. Dat hy gewild in sy voormalige gemeente moes gewees het, blyk daaruit dat hy vir die Nasionale Party 1 731 stemme op hom verenig vergeleke met G.A. Louw van die Suid-Afrikaanse Party se 1 415, vir 'n meerderheid van 316. In die algemene verkiesing van 1924 het Louw Colesberg vir die SAP gewen met 'n meerderheid van 104 teen die NP. Ná Lamprecht se dood, op sy tuisdorp op 11 April 1932, behou ds. C.W.M. du Toit Colesberg in die tussenverkiesing op 6 Julie 1932 vir die NP, maar met 'n verkleinde meerderheid van 201 stemme. In 1933 se verkiesing is De Villiers onbestrede vir die SAP-NP-koalisie verkies waaruit die Verenigde Party in Desember 1934 sou ontstaan, maar in 1938 verg dit bloedsweet vir die NP se F.H. Boltman om die saamgestelde kiesafdeling Albert-Colesberg teen die VP te behou met 'n meerderheid van net 34 stemme.
Candy Ford
Candy Ford (gebore 1 Mei 1975) is 'n Amerikaanse aktrise. Sy is bekend vir haar rolle in die rolprent The Country Bears (2002) en in die televisiereekse Curb Your Enthusiasm (2000) en 10 Things I Hate About You (2009).
582
Die jaar 582 was 'n gewone jaar wat volgens die Gregoriaanse kalender op 'n Dinsdag begin het. Dit was die 82ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Proton
Die proton is ’n subatomiese deeltjie met ’n positiewe elektriese lading en ’n massa van 1 op die skaal van atoommassas; omtrent 1 836 keer die massa van ’n elektron en effens minder as dié van ’n neutron. Protone en neutrone is saam bekend as nukleone.
Die kern van die waterstofatoom se mees algemene isotoop is ’n enkele proton. Die kerns van ander atome bestaan uit protone en neutrone wat deur die sterk kernkrag gebind word. Die getal protone in die kern word die atoomgetal (simbool: Z) genoem en bepaal die chemiese eienskappe van ’n atoom asook watter chemiese element dit is.
Die woord "proton" is Grieks vir "eerste" en dié naam is in 1920 deur die Britse fisikus Ernest Rutherford aan die waterstofkern gegee. In vorige jare het Rutherford ontdek die waterstofkern (die ligste kern) kan deur atoombotsings onttrek word van die kerns van stikstof. Die proton was dus ’n kandidaat om ’n elementêre deeltjie te wees, en dus die bousteen van stikstof en alle ander swaarder kerns.
In die moderne Standaardmodel van deeltjiefisika is protone hadrone en bestaan hulle nes neutrone, die ander soort nukleon, uit drie kwarke. Hulle word dus nie meer as elementêre deeltjies beskou nie.
Dit is nou bekend hulle bestaan uit twee opkwarke met ’n lading van + e en een afkwark met ’n lading van - e. Die rusmassas van kwarke dra egter net sowat 1% van die proton se massa by. Die res van die massa is vanweë die kwantumchromodinamiese bindingsenergie, wat insluit die kinetiese energie van die kwarke en die energie van die gluonvelde wat die kwarke saambind.
Stabiliteit
Die spontane verval van vrye protone is nog nie waargeneem nie en daarom word protone volgens die Standaardmodel as stabiele deeltjies beskou. Sommige teorieë in deeltjiefisika voorspel egter protonverval behoort plaas te vind ná tussen 1031 en 1036 jaar, en eksperimentele ondersoeke het gedui op laer grense vir die gemiddelde leeftyd van ’n proton vir verskeie veronderstelde vervalprodukte.
Dit is egter bekend dat protone in neutrone verander ná elektronvangs. Vir vrye protone gebeur hierdie proses nie spontaan nie, maar slegs wanneer energie verskaf word. Die vergelyking is:
Die proses is omkeerbaar; neutrone kan terugverander in protone deur betaverval, ’n algemene vorm van radioaktiewe verval. Eintlik verval ’n vrye neutron op dié manier, met ’n gemiddelde leeftyd van sowat 15 minute.
Die konferensie van die voëls
In hierdie werk kom die voëls van die wêreld saam om op soek te gaan na die geheimsinnige hof van Simoerg, die koning van die voëls. Na 'n moeilike tog oor sewe valleie bereik 'n deel van die voëls die doel. Die voëls simboliseer dolende menslike siele.
Proton
Kwarke en die massa van ’n proton
Twee terme word gebruik in verwysing na die massa van die kwarke waaruit protone bestaan: "Huidige kwarkmassa" verwys na die massa van die kwarke self, terwyl "samestellende kwarkmassa" verwys na die huidige kwarkmassa plus die massa van die gluonveld wat die kwarke omring. Hierdie massas het gewoonlik heel verskillende waardes. Soos reeds gesê, kom die grootste deel van die proton se massa van die gluone wat die huidige kwarke saambind, eerder as van die kwarke self. Hoewel gluone nie massa het nie, besit hulle energie – meer spesifiek kwantumchromodinamiese bindingsenergie (KCBE) – en dit is wat so ’n groot deel van die massa van protone uitmaak. ’n Proton het ’n massa van sowat 938 MeV/c2, waarvan die rusmassas van sy drie kwarke net sowat 9,4 MeV/c2 bydra.
Die konferensie van die voëls
Illustrasies
Versameling by die Metropolitan Museum of Art, New York. Folio uit 'n geïllustreerde manuskrip gedateer c.1600. Skilderye deur Habiballah of Sava (aktief ongeveer 1590–1610), in ink, ondeursigtige waterverf, goud en silwer op papier, afmetings 25,4 x 11,4 cm.
Proton
Atoomgetal
Alle atome van ’n spesifieke element is egter nie identies nie omdat die getal neutrone kan wissel om verskillende isotope te vorm, en energievlakke kan wissel om verskillende kernisomere te vorm. Daar is byvoorbeeld twee stabiele isotope van chloor: met 35 − 17 = 18 neutrone en  met 37 − 17 = 20 neutrone.
583
Die jaar 583 was 'n gewone jaar wat volgens die Gregoriaanse kalender op 'n Woensdag begin het. Dit was die 83ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Bawa-waterval
Die Bawa-waterval lê net suidsuidwes van Butterworth (nou Gcuwa) in die voormalige Transkeistreek van Suid-Afrika.
Hierdie waterval is in die Cerurivier wat aansluit by die Gcuwarivier wat op sy beurt weer by die Groot-Keirivier aansluit. Dit is by die nedersetting kwaNdotshanga en by. Die val is 104 m hoog en gemiddeld 1½ m breed.
Volksoorlewering wil dit hê dat dit ‘n plek was waar teregstellings plaasgevind het. Tans is daar ‘n piekniek- en kampeerterrein.
Sophie Rundle
Sophie Rundle (gebore 21 April 1988) is 'n Engelse aktrise. Sy is bekend vir haar rolle in die televisiereekse Episodes (2011), Peaky Blinders (2013), en Jamestown (2017).
Mark Fisher
Mark Fisher (11 Julie 1968 - 13 Januarie 2017), ook bekend onder sy blog alias k-punk, was 'n Britse skrywer, kritikus, kultuurteoretikus, filosoof en dosent gebaseer in die Departement Visuele Kulture aan Goldsmiths, Universiteit van Londen. Hy het aanvanklik lof ontvang vir sy blogging as k-punk in die vroeë 2000's, en was bekend vir sy skryfwerk oor radikale politiek, musiek en populêre kultuur.
Fisher het verskeie boeke gepubliseer, waaronder die onverwagse sukses Capitalist Realism: Is There No Alternative? (2009), en het bygedra tot publikasies soos The Wire, Fact, New Statesman en Sight & Sound. Hy was ook die medestigter van Zero Books, en later Repeater Books. Hy het in Januarie 2017 selfmoord gepleeg, kort voor die publikasie van The Weird and the Eerie (2017).
Onderwys en vroeë lewe
Fisher is gebore en getoë in die Midlands en is in sy jeug formatief beïnvloed deur die post-punk-musiekpers in die laat 1970's, veral publikasies soos NME wat musiek verbind het met politiek, film en fiksie. Fisher behaal 'n Baccalaureus Artium in Engels en Filosofie aan die Hull Universiteit (1989) en voltooi in 1999 'n PhD aan die Universiteit van Warwick met die titel Flatline Constructs: Gothic Materialism and Cybernetic Theory-Fiction. Gedurende hierdie tyd was Fisher 'n stigterslid van die interdissiplinêre kollektief bekend as die Cybernetic Culture Research Unit, wat verband hou met versnellende politieke denke en die werk van filosowe Sadie Plant en Nick Land. Daar het hy bevriend geraak met en beïnvloed produsent Kode9, wat later die Hyperdub-platemaatskappy sou stig. In die vroeë negentigerjare het hy ook musiek gemaak as deel van die technogroep D-Generation, wat die 12 "Entropy in die Verenigde Koninkryk vrygestel het.
Madylin Sweeten
Madylin Sweeten (gebore 27 Junie 1991) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente A Dog of Flanders (1999), American Splendor (2003), en Eagle Eye (2008), en in die televisiereeks Everybody Loves Raymond (1996).
Mark Fisher
Onderwys en vroeë lewe
Na 'n tydperk wat hy as filosofie-dosent aan 'n verdere onderwyskollege gedoseer het, het Fisher sy blog oor kultuurteorie, k-punk, in 2003 begin. Musiekkritikus Simon Reynolds het dit beskryf as "... 'n eenman-tydskrif wat beter is as die meeste tydskrifte in Brittanje" en as "...die middelpunt van 'n konstellasie van blogs waarin populêre kultuur, musiek, film, politiek en kritiese teorie, terselfdertyd deur joernaliste, akademici en kollegas bespreek word." Vice Magazine beskryf later sy skryfwerk op k-punk as "helder en openbarend, en neem literatuur, musiek en bioskoop wat ons ken, en maak hul innerlike geheime moeiteloos bekend." Fisher het die blog gebruik as 'n meer buigsame, generatiewe plek vir skryf, 'n blaaskans van die raamwerke en verwagtinge van akademiese skryfwerk. Fisher is ook medestigter van die boodskapbord Dissensus saam met die skrywer Matt Ingram.
Loopbaan
Daarna was Fisher 'n besoekende genoot en 'n dosent oor gehoor- en visuele kulture aan die Goldsmiths College, 'n opdraggewende redakteur by Zero books, 'n redaksielid van Interference: A Journal of Audio Culture en Edinburgh University Press's se Speculative Realism-reeks, en 'n waarnemende adjunk redakteur by The Wire. In 2009 redigeer Fisher The Resistible Demise of Michael Jackson, 'n versameling kritiese opstelle oor die loopbaan en dood van Michael Jackson, en publiseer Capitalist Realism: Is There No Alternative?, 'n analise van die ideologiese effekte van neoliberalisme op die hedendaagse kultuur. Hy was 'n vroeë kritikus van die uitroepkultuur en publiseer in 2013 'n omstrede opstel getiteld "Exiting the Vampire Castle". Fisher het aangevoer dat die uitroepkultuur 'n ruimte skep "waar solidariteit onmoontlik is, maar skuldgevoelens en vrees alomteenwoordig is". Fisher voer ook aan dat uitroepkultuur elke politieke kwessie verminder tot kritiek op die gedrag van individue, in plaas daarvan om sulke politieke kwessies deur kollektiewe optrede te hanteer In 2014 publiseer Fisher Ghosts of My Life: Writings on Depression, Hauntology and Lost Futures, 'n versameling opstelle oor soortgelyke temas wat gesien word deur die prisma's van musiek, film en spooktologie. Hy het ook met tussenposes bygedra tot 'n aantal publikasies, waaronder Fact en The Wire. In 2016 het Fisher saam met Kodwo Eshun en Gavin Butt 'n kritiese bloemlesing oor die postpunk-era wat deur Repeater Books uitgegee word met die titel Post-Punk Then and Now.
Dood
Fisher sterf op 13 Januarie 2017 op 48-jarige ouderdom, kort voor die publikasie van sy nuutste boek The Weird and the Eerie (2017). Sy vrou het bevestig dat hy sy eie lewe geneem het. Sy worsteling met depressie is bespreek deur Fisher in artikels en in sy boek Capitalist Realism. Volgens Simon Reynolds in The Guardian het Fisher aangevoer dat "die pandemie van geestesangs wat ons tyd teister, nie behoorlik verstaan of genees kan word as dit beskou word as 'n private probleem waaraan beskadigde individue ly nie."
Cascades-waterval
Die val lê by.
584
Die jaar 584 was 'n skrikkeljaar wat volgens die Gregoriaanse kalender op 'n Donderdag begin het. Dit was die 84ste jaar van die 6de eeu n.C. In teenstelling met gewone jare het die jaar 366 dae en 'n 29 Februarie gehad.
April-gekkedag
April-gekkedag is 'n tradisie waar mense jaarliks op 1 April poetse bak en met mekaar die gek probeer skeer. Dit is nie 'n openbare vakansiedag nie.
Die doel is om jou niksvermoedende vriende en familielede te probeer uitvang. Die grappe kan mense lekker vir mekaar laat lag. Omsigtigheid moet egter aan die dag gelê word om te keer dat mense hulle nie bloedig vererg of om mense te erg te ontstel nie.
In sommige lande is gekkedag slegs in die oggend. Mense wat in die namiddag sulke grappe maak word dan self as gekke afgelag.
Oorsprong
Die oorsprong van gekkedag is nie presies seker nie. Volgens sommige bronne het dit in 1582 ontstaan toe pous Gregorius XIII die Gregoriaanse kalender as die amptelike jaarkalender in Frankryk ingestel het. Voor dié gebeurtenis het die Franse die dag as die eerste dag van 'n nuwe Europese jaar waargeneem, en gewoonlik tien dae lank feesgevier. Baie mense in Frankryk het nie geweet van die pous se besluit nie en die feesviering voorgesit. Hulle het toe as die April-gekke bekend geraak.
Eijsden-Margraten
Plekke
Plekke in die munisipale gebied van Eijsden-Margraten:
Banholt, Bemelen, Berg, Bergenhuizen, Breust, Bruisterbosch, Cadier en Keer, Eckelrade, Eijsden, Gasthuis, Gronsveld, Groot Welsden, Herkenrade, Honthem, Hoogcruts, Hoog-Caestert, Klein Welsden, Laag-Caestert, Libeek, Margraten, Mariadorp, Mesch, Mheer, Moerslag, Noorbeek, Oost-Maarland, Rijckholt, 't Rooth, Scheulder, Schey, Schilberg, Sint Antoniusbank, Sint Geertruid, Terhorst, Terlinden, Termaar, Ulvend, Vroelen, Wesch, Withuis en Wolfshuis.
São Gonçalo
São Gonçalo is 'n stad in die ooste van die Brasiliaanse deelstaat Rio de Janeiro, sowat 25 km oos van die metropool Rio de Janeiro. Die stad het 'n bevolking van 991 901 in 2010 gehad en het 'n oppervlakte van 249,142 km².
Grantia glabra
Grantia glabra is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantia en tot die familie Grantiidae. Die wetenskaplike naam van die spesie is die eerste keer geldig gepubliseer in 1933 deur Hozawa.
Clementine Ford
Clementine Ford (gebore 29 Junie 1979) is 'n Amerikaanse aktrise. Sy is bekend vir haar rolle in die rolprente American Pie (1999), Bring It On (2000), en Cherry Falls (2000).
Haas (sterrebeeld)
Die Haas (Latyn: Lepus) is ’n sterrebeeld wat suid van die hemelewenaar lê, net suid van die Jagter. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde. Dit word soms uitgebeeld as ’n haas wat deur die Jagter of sy jaghonde gejag word.
Ruimtevoorwerpe
Vier sterre van die sterrebeeld (α, β, γ en δ Lep) vorm ’n vierhoek en is in Arabies bekend as ‘Arsh al-Jawzā', "die troon van Jawzā'" of al-Nihāl, "die kamele wat hul dors les".
R Leporis en T Leporis is Mira- veranderlike sterre. Daar is een Messier-voorwerp in die Haas, Messier 79. Dit is ’n dowwe sterreswerm met ’n helderheid van sowat 8 mag.
Remvalskerm
'n Remvalskerm is 'n valskerm wat ontwerp is om ontplooi te word vanaf 'n vinnigbewegende voorwerp om dit te verstadig, om beheer en stabiliteit te bied, of as 'n gidsvalskerm om later 'n groter valskerm te ontplooi. Dit is in 1912 in Rusland uitgevind deur Gleb Kotelnikov.
Mekhi Phifer
Mekhi Phifer (gebore 29 Desember 1974) is 'n Amerikaanse akteur en vervaardiger. Hy is bekend vir sy rolle in die rolprente 8 Mile (2002), Honey (2003), en Dawn of the Dead (2004), en in die televisiereeks ER (1994).
Remvalskerm
Ontwerp en operasionele eienskappe
'n Remvalskerm is meer uitgerek en het 'n veel kleiner oppervlak as 'n konvensionele valskerm en daarom bied dit minder sleur. Dit kan egter ontplooi word teen 'n spoed waarteen konvensionele valskerms uitmekaar sou skeur. Die remvalskerm se eenvoudiger ontwerp maak ook voorsiening vir makliker ontplooiing.
Valskermspring
Remvalskerms word soms gebruik om 'n hoof- of reserwevalskerm te ontplooi m.b.v. die sleur wat daardeur gegenereer word, of om die hoofvalskerm uit sy houer te trek. So 'n valskerm word na verwys as 'n loodsvalskerm wanneer dit gebruik word  deur 'n enkele gebruiker (bv. in sportvalskermstelsel). Tandemstelsels werk anders: 'n Remvalskerm word ontplooi kort na die tandemspringers uit die vliegtuig gespring het, om hul terminale snelheid te verlaag. Dit word later gebruik om die belangrikste valskerm te ontplooi soos by sportstelsels.
Spoedvermindering (rem)
Remvalskerms word ook gebruik om versnelmotors se spoed te verminder. NHRA vereis dat alle voertuie wat 150 myl per uur bereik, daarmee toegerus moet wees, asook landspoedrekordvoertuie.
Stabiliteit
Remvalskerms kan ook gebruik word om die rigting van iets in vlug te help stabiliseer, soos 'n gegooide RKG-3 anti-tenk granaat. Dit word dikwels gebruik om beheer te verkry van baie vinnige dalings, insluitend dié van 'n ruimtetuig tydens atmosferiese terugkeer of kernbomme soos die B61 en B83.
John Houseman
John Houseman (22 September 1902 – 31 Oktober 1988) was 'n Amerikaanse akteur en vervaardiger. Hy was bekend vir sy rolle in die rolprente The Paper Chase (1973), Rollerball (1975), Three Days of the Condor (1975), en The Fog (1980).
585
Die jaar 585 was 'n gewone jaar wat volgens die Gregoriaanse kalender op 'n Saterdag begin het. Dit was die 85ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Edenvale
Edenvale is 'n dorp aan die Oos-Rand van Gauteng. Dit grens aan Kemptonpark in die noordooste en Bedfordview in die suide.
Demografie
Volgens die 2011-sensus het Edenvale 'n bevolking van 49 292 gehad, waarvan 66,1% Blankes was. Engels (72,2%), Afrikaans (11,6%) en Zoeloe (4,0%) is die grootste huistale.
Geskiedenis
Dit het begin as 'n klein gehuggie in 1903 en is oorspronklik Rietfontein genoem, wat rondom die Rietfontein-goudmyn begin het. Die naam Edenvale kom waarskynlik van een van die eienaars van die plaas, John Eden. Die dorp het in 1942 munisipale status verkry. Edenvale lê tussen die O.R. Tambo Internasionale Lughawe en Johannesburg. Dit is 'n gewilde dorp om in te woon weens sy sentrale ligging. Na die plaaslike verkiesing is Edenvale in 1995 saamgevoeg met o.a. Modderfontein en 'n gedeelte van Tembisa om die Lethabong Munisipaliteit te vorm. Dit het in 2000 deel geword van die groter Ekurhuleni Metropolitaanse Munisipaliteit, wat die groter Oos-Rand gebied insluit.
Luhonono
Luhonono, tot om middernag op 8 Augustus 2013 Schuckmannsburg; is 'n klein dorpie in noordoostelike-Namibië, in die streek Sambesi (voorheen Caprivi). Die dorp is in 1909 gestig.
Courtney Ford
Courtney Ford (gebore 27 Junie 1978) is 'n Amerikaanse aktrise en vervaardiger. Sy is bekend vir haar rolle in die televisiereekse Dexter (2006), True Blood (2008), en Parenthood (2010).
Claire Rushbrook
Claire Rushbrook (gebore 2 Januarie 1970) is 'n Engelse aktrise. Sy is bekend vir haar rolle in die rolprente Secrets & Lies (1996) en Spice World (1997), en in die televisiereekse Whitechapel (2009) en My Mad Fat Diary (2013).
Jodie Sweetin
Jodie Sweetin (gebore 19 Januarie 1982) is 'n Amerikaanse aktrise en vervaardiger. Sy is bekend vir haar rolle in die rolprente Farce of the Penguins (2006) en Walt Before Mickey (2015), en in die televisiereekse Full House (1987) en Fuller House (2016).
Pula
Ekonomie
Skeepsbou is die belangrikste industrie en Pula is die tuiste van Uljanik en Tehnomont, twee groot skeepsbouwerwe.
Toerisme
Toerisme vorm 'n baie belangrike deel van die ekonomie: die stad het baie ou Romeinse geboue en 'n warm klimaat met 'n groot strand.
Grantia harai
Grantia harai is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantia en tot die familie Grantiidae. Die wetenskaplike naam van die spesie is die eerste keer geldig gepubliseer in 1929 deur Hozawa.
Luuk de Jong
Luuk de Jong (gebore op 27 Augustus 1990 in Aigle, Switserland) is 'n Nederlandse professionele sokkerspeler wat vir PSV Eindhoven en die Nederlandse nasionale sokkerspan speel. Hy is 'n aanvaller en is bekend as een van die grootste talente in Nederland. Sy ouer broer Siem de Jong speel by AFC Ajax.
Klubs
Hy het meer as 36 keer vir die Nederlandse nasionale sokkerspan uitgedraf, waartydens hy 8 doele aangeteken het.
Lorraine (dubbelsinnig)
Die pleknaam Lorraine kan beteken:
Camille Saint-Saëns
Camille Saint-Saëns was 'n klassieke komponis en is gebore op 9 Oktober 1835 in Parys, Frankryk. Op die ouderdom van twee en 'n half het hy begin klavier speel en sy eerste werk gekomponeer op die ouderdom van drie. Hy het begin met formele musiekonderrig op die ouderdom van sewe jaar. Dat Saint-Saëns aktief deelgeneem het aan die musieklewe van sy tyd, blyk uit sy talle geskrifte. Die bevordering van Franse musiek uit die verlede het hom na aan die hart gelê.
Saint-Saëns se formele publieke debuut was by die Salle Pleyel in Parys op die ouderdom van tien jaar. Hy het die gehoor verbaas deur aan te bied om enigeen van Beethoven se 32 klaviersonates te speel, sonder bladmusiek. Dis egter nie net sy musiektalent wat mense verbaas het nie. Hy kon al vlot Latyn lees op die ouderdom van sewe en het 'n groot voorliefde gehad vir argeologie en geologie.
Op 4-jarige leeftyd het hy al begin walse komponeer vir die klavier en het as 11-jarige wonderkind openbare uitvoerings begin lewer waartydens hy werke van Mozart en Beethoven gespeel het. Sy musiekopleiding het hy aan die Paryse Konservatorium onder Francois Benoist (1794-1878), by wie hy orrel gestudeer het, en Fromental Halévy (1799- 1862) ontvang.
In 1855 het die jong Saint-Saëns sy Eerste Simfonie gekomponeer, en in 1857, toe hy slegs 22 jaar oud was, is hy aangestel as orrelis van die beroemde Madeleinekerk in Parys. Die verbintenis het 20 jaar geduur, hoewel hy ook as orrelis aan verskeie ander kerke verbonde was. Gedurende die vroeë tydperk het Saint-Saëns verskeie konsert reise as pianis, orrelis en dirigent onderneem, waartydens hy ook sy eie komposisies bekend gestel het.
Franz Liszt (1811 - 1886), met wie Saint-Saëns in hierdie tyd kennis gemaak en 'n lang vriendskap gehad het, het hom as die beste orrelis in die wêreld beskryf. Van 1861 tot 1865 was Saint-Saëns hoogleraar in klaviermusiek aan die École Niedermeyer, waar Gabriel Fauré (1845- 1924) en Andre Messager (1853-1929) van sy studente was. In 1871 het hy die Société Nationale de Musique, 'n vereniging wat hom beywer het vir die bevordering van Franse musiek, gestig.
Hy het vier simfoniese gedigte vir aanbieding deur die vereniging gekomponeer, insluitende die gewilde Danse Macabre ("Dodedans"; 1874). Op dertienjarige ouderdom het hy gekwalifiseer om te studeer aan die Konservatorium in Parys. Hy het sy eerste simfonie geskryf op die ouderdom van agttien. Hierdie vereniging het veral betekenisvolle orkeswerke van die volgende geslag Franse komponiste aangebied en bevorder.
Hoewel Saint-Saëns hoofsaaklik as Franse komponis beskou word, het hy sy vroegste welslae in Duitsland behaal. So byvoorbeeld het die eerste uitvoerings van die Eerste en die Derde Klavierkonsert in onderskeidelik 1865 en 1869 in Leipzig plaasgevind. Ook die première van sy belangrikste opera, Samson et Dalila, wat weens vooroordeel in Parys verwerp is, het op aanbeveling van Liszt in 1877 in Weimar plaasgevind.
In hierdie jaar het Saint-Saëns begin om as voltydse komponis 'n bestaan te maak. Weens die uitbeelding van Bybelse karakters in die opera het Samson et Dalila ook elders met vooroordeel te doen gekry en in verskeie sentra is dit vir 'n klompie jare slegs as konsertuitvoering aangebied. Dit is uiteindelik in 1890 in die Theatre Eden in Parys op die planke gebring. Die werk sou sy gewildste opera word en word vandag nog in die repertorium van -verskeie Europese geselskappe ingesluit.
Van 1890 af het Saint-Saëns ŉ aansienlike hoeveelheid musiek vir die teater gekomponeer en in 1908 het hy een van die eerste oorspronklike rolprentpartiture geskep. Sy uitgebreide oeuvre bevat min wat oorspronklik of betekenisvol is wat nuwe rigtings in die musiek betref. Desnieteenstaande spreek veral sy orkeswerke van groot tegniese vermoë en meesterskap van musikale vorm en styl.
Sy vyf klavierkonserte, die Derde Simfonie (Orrelsimfonie; 1886), die drie vioolkonserte, die Inleiding en Rondo Capriccioso vir viool en orkes (1870) en die Carnival des Animaux ("Karnaval van die diere"; 1886) is vandag oor die hele wêreld ŉ belangrike deel van die konsert-repertorium. Saint-Saëns is nie sonder rede die "Franse Beethoven" genoem nie. Konsertreise, veral na die eeuwisseling, het die Franse meester telkens buite Europa geneem.
In 1899 het hy die Verre Ooste besoek, in 1904 en 1916 Suid-Amerika en in 1907 en 1915 die VSA. Saint-Saëns het omvattend geskryf oor die Franse musieklewe en het baie tyd aan die Franse musiekgeskiedenis bestee. Hy was mederedakteur van die werke van Glück (1714–1787) en ook leier van 'n projek om die werke van Rameau (1683–1764) te publiseer. Hy het self twee operas, een deur Lully (1632–1687) en een deur Marc-Antoine Charpentier (1634–1704), gerekonstrueer.
Saint-Saëns is getroud in 1875 na 'n baie kort verhouding met Marie Truffot. Saint-Saëns se moeder was geskok en het nie die verhouding goedgekeur nie. Die huwelik het van die begin af op 'n ramp afgestuur. In 1879 is beide Saint-Saëns se seuns oorlede binne slegs ses weke.
Sy oudste seun van slegs twee en 'n half het by 'n venster uitgeval vanuit die vierde verdieping van hulle woonstel en sy jongste is oorlede ses weke daarna aan 'n kindersiekte. Saint-Saëns het sy vrou verlaat in 1881, terwyl hulle op vakansie was en sy het hom nooit weer gesien nie.
Hy het saam met sy moeder gebly tot in 1888 met haar dood. Hy het die res van sy lewe spandeer op toer of met vakansie en is oorlede in Algiers op 16 Desember 1921.
Saint-Saëns is op 16 Desember 1921 in Algiers oorlede. In Dieppe is 'n Saint-Saëns-museum, wat deur die komponis self gestig is.
Werke
Camille Saint-Saëns komponeer sowel simfoniese (Le Carnaval des Animaux, 1886) en kamermusiek, asook dertien operas, waaronder Samson et Delila (1877).
Bromanse
Bromanse, of soms verkeerdelik mansminnekoos (man-crush), is ’n diepe, nie-seksuele verhouding tussen twee of meer mans, as ’n vorm van homososiale (dit wil sê, vriendskaplike omgang tussen persone van dieselfde geslag) intimiteit. Die woord, wat in die 1990’s bedink is, verwys kenmerkend na ’n verhouding tussen heteroseksuele mans wat beïnvloed word deur die uitwerking van die tweede golf feminisme in die Verenigde State van Amerika, of soortgelyke bewegings van oor die wêreld heen, omrede baie van die jonger mans, wat meer uitdrukking gee aan hul emosies en meer meegevoel toon as die vorige geslagte s’n, deur feministiese moeders van die 1970’s grootgemaak is.
Woordgeskiedenis
Bromanse is ’n regstreekse leenwoord van die Engelse bromance, wat, as kofferwoord, ontstaan het uit die samevoeging tussen die woorde bro / brother en romance. Hierdie term is deur Dave Carne, ’n redakteur, in die skaatsplanktydskrif, Big Brother, in die 1990’s bedink om spesifiek te verwys na die soort verhoudings wat tussen skaatsplankryers ontwikkel wat ’n lang tyd in mekaar se geselskap saam deurbring.
Kenmerke
’n Bromanse is ’n baie gehegte vriendskap tussen twee heteroseksuele mans; volgens die norm gewoonlik tussen twee heteroseksuele mans. Mans wat binne ’n bromantiese verhouding staan word soms van gesê dat hulle bromoseksueel is en mans liefkoos, selfs al is hul verhouding nié, trouens, seksueel van aard nie. Hegte vriendskappe tussen mans kan regdeur die eeue heen gevind word, maar die bromanse kom veral vandag meer algemeen voor, vanweë die groot getal mans wat enkellopend oor ’n geruime tyd bly eerder as om te trou of in seksuele verhoudings betrokke te raak.
Alle soorte aktiwiteite kan onder die vaandel van bromanse geniet word, hoewel daar ’n sterk klem geplaas word om vroue by hierdie aktiwiteite uit te sluit. Mans binne ’n bromanse kan saam ’n drankie geniet, kook of eet, televisie of rolprente kyk, sportbyeenkomste bywoon, deelneem aan sport of hul lewenservaringe met mekaar deel; partykeer in die samesyn van ander mans of soms meer geïsoleerd as ’n paartjie. Vele bromanse begin al nadat die hoërskoolloopbaan voltooi is, tydens ’n tydperk van toenemende sosialisering. Hierdie vriendskapsverhouding word lewenslank behou, selfs al trou die mans met ander langtermyn lewensmaats. Homososiale verhoudings (oftewel vriendskappe tussen mense van dieselfde geslag) vervul gewoonlik die sosiale leemte wat gelaat word deur nie in seksuele verhoudings betrokke te raak nie; gevolglik sal homososiale verhoudings geneig wees om te kwyn sodra een van die vriende trou en/of oor ’n latere stadium in ’n seksuele verhouding met iemand anders betrokke raak. In teenstelling met hierdie konsep, bly die hegte vriendskapsband wat in bromanse gevorm is voortbestaan, deurdat die betrokkenes in hierdie tipe homososiale verhouding ook hul tyd aan mekaar se gesinne afstaan, mekaar bystaan en partykeer ondernemingsvennootskappe sal aangaan.
Bromanse kan daarom bewoord word as die intiemste vriendskaplike verhouding tussen twee of meer mans, waarvan die seksuele element afwesig is. Bromanse word egter maklik deur die samelewing met homoseksualiteit verwar, omrede die buitestaanders nie altyd kan onderskei of ’n verhouding tussen twee (of meer) mans op vriendskaplike liefde of erotiese liefde gegrond is nie. So kan ’n lang, intieme omhelsing of soengroet (as fisiese kontak) of groot hoeveelheid tyd tussen twee mans wat baie geheg aan mekaar is, eenvoudig deur omstanders as homoseksueel geklassifiseer word, hoewel daar geen sprake van geslagsdrang tussen die twee is nie. Bromanse is nie slegs beperk tot enkellopende mans nie, omrede intieme vriendskappe tussen getroude mans ook mag voorkom.
Dit is die moderne aard en omstandighede van bromanse wat dit van die meer algemene homososiale verhoudings en geskiedkundige romantiese vriendskappe laat verskil. Daar is talle voorbeelde van bekende intense manlike vriendskappe regdeur die Westerse geskiedenis te vinde en sulke vriendskappe het eweneens algemeen voorgekom. Dikwels word Aristoteles se klassieke omskrywing van vriendskap as ’n vroeë voorbeeld van die moderne bromanse beskou. Hy het omstreeks 300 v.C. geskrywe: ''Dit is diegene wat die goedheid van hul vriende om vriendskapsonthalwe begeer wat die werklike ware vriende is, omrede elkeen die ander liefhet vir wie en wat hy is en nie vir enige bykomstige karaktereienskap nie. '' Daar word aangevoer dat, in die laat 19de eeu, dit die Freudianisme en die kopuitsteek van sigbare homoseksualiteit was wat daarop afgestuur het dat die heteroseksuele man dit ten alle koste probeer vermy het om uitdrukking van sy intense gevoelens teenoor ander mans openbaar te maak. Navorsing oor vriendskappe en manlikheid het bewys dat die mans van die huidige geslagte wat deur feministiese moeders in die 1970’s grootgemaak is, meer uitdrukking aan hul emosies en gevoelens gee. Hulle is ook minder gepla om as homofiele geëien te word en is sodoende meer op hul gemak om meer intieme vriendskappe met ander mans aan te knoop. Navorsing in die Verenigde State doen aan die hand dat die neiging om “tradisionele sienings omtrent manwees” te verwerp, meer oorheersend onder mans van Anglo-Saksiese afkoms en die minste onder mans van Afrika-afkoms voorkom, met Hispaanse afstammelinge wat tussenin val. Ook is daar bevind dat mans wat ten sterkste die “tradisionele sienings omtrent manwees” aankleef, meer daartoe geneig is om aan aleksitimie te ly (’n moeilikheid om emosies te verstaan of daarmee te identifiseer). ’n Ander medeoorsaak wat glo bromanse kan beïnvloed, is dat mans later trou. Deur ’n studie van die Rutgers University National Marriage Project is daar tot die gevolgtrekking gekom dat die gemiddelde trou-ouderdom van die eerste huwelik onder mans verhoog het vanaf 23 jaar in 1960 tot 27 jaar in 2007. Daar is ook die bevinding gemaak dat mans met meer onderrig geneig is om te wag tot hul 30’s voordat hulle hul in die eg verbind.
587
Die jaar 587 was 'n gewone jaar wat volgens die Gregoriaanse kalender op 'n Maandag begin het. Dit was die 87ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Oostelike Provinsie (Zambië)
duimnael|Die Oostelike Provinsie in Zambië
Die Oostelike Provinsie is een van Zambië se nege provinsies en, soos die naam aandui, in die ooste van die land geleë. Dit grens in die weste aan die Lusaka-provinsie, die Sentrale Provinsie en die Demokratiese Republiek van die Kongo, in die noordweste en noorde aan die Noordelike Provinsie, in die ooste aan Malawi en in die suide aan Mosambiek. Die provinsie beslaan 69 106 km2, die sesde grootste in die land. Die geskatte bevolking in 2009 was 1 753 369, die derde meeste.
Die hoofstad is Chipata aan die grens met Malawi. Die dorp se bevolking het snel toegeneem van 52 213 volgens die 1990-sensus tot 105 400 (2009-skatting). Ander belangrike dorpe (met geskatte bevolking in 2009 tussen hakies) is Petauke (26 065), Katete (15 578) en Lundazi (15 190).
Levy Mwanawasa
Levy Patrick Mwanawasa (3 September 1948 tot 19 Augustus 2008) was Zambië se derde president wat die land geregeer het van Januarie 2002 tot sy dood in 2008.
Sy voorganger was Frederick Chiluba en sy opvolger Rupiah Banda, wat adjunkpresident ten tyde van sy dood was en waargeneem het tot hy tydens 'n buitengewone presidentsverkiesing op 30 Oktober 2008 tot dié amp verkies is. Mwanawasa se grootste bydrae was sy pogings om korrupsie uit te wis. Hy het van 1991 tot 1994 as adjunkpresident gedien. Hy was ook parlementslid van die Movement for Multiparty Democracy vir die kiesafdeling Chifubu. In 1996 daag hy Chiluba uit om die presidentskap van die MMD, maar tree uit die politiek toe hy die aftog moes plaas en tree eers weer toe tot die openbare lewe toe die party hom in Augustus 2000 as kandidaat verkies vir die presidentsverkiesing op 27 Desember 2001, wat hy wen met net 29% van die stemme.
Vroeë lewe
Mwanawasa is gebore op die myndorp Mufulira in die Koperstreek van wat toe Noord-Rhodesië was as die tweede van 10 kinders. Hy verwerf 'n graad in die regte aan die Universiteit van Zambië en gaan werk van 1974 tot 1978, toe hy sy eie regspraktyk, Mwanawasa & Company, begin. In 1985 dien hy in 'n hoë regsamp in die regering, maar hervat sy privaat praktyk die volgende jaar.
In 1989 lei hy die regspan wat lt.genl. Christon Tembo moes verdedig in sy saak van hoogverraad, strafbaar met die doodstraf, omdat hy daarvan verdink is dat hy saamgesweer het om pres. Kenneth Kaunda se regering omver te werp. Tembo wen die saak en Mwanawasa se gewildheid neem toe onder Kaunda se teenstanders. Toe Frederick Chiluba in Desember 1991 tot president verkies word, stel hy Mwanawasa aan as sy adjunk, wat daartoe lei dat hy sy regspraktyk in Maart 1992 verlaat.
Op 8 Desember 1991 doen Mwanasa veelvuldige beserings in 'n ernstige motorongeluk op en word in Johannesburg behandel, waar hy drie maande lank in die hospitaal bly. Dié ongeluk het sy spraak vir die res van sy lewe aangetas.
Mwanawasa het tot en met sy bedanking in 1994 as adjunkpresident gedien. Ná hy Chiluba in 1996 sonder welslae om die presidentskap van die MDD uitgedaag het, het hy uit die politiek getree tot die party hom in Augustus 2000 as sy kandidaat vir die presidentsverkiesing op 27 Desember 2001 aangewys het.
Verkiesing van 2001
Mwanawasa wen die verkiesing met net 29% van die stemme teen 10 ander kandidate, onder meer twee voormalige adjunkpresidente. Hy is op 2 Januarie 2002 ingeseën. Opposisiepartye het die uitslag in die hof betwis, maar die Hooggeregshof het uiteindelik beslis dat hoewel daar foute tydens die verkiesing was, was die ongerymdhede nie voldoende om Mwanawasa se oorwinning ongeldig te verklaar nie.
Eerste termyn
Ter wille van nasionale versoening, het Mwanawasa talle lede van opposisiepartye in sy eerste kabinet aangestel. In Januarie 2006 vra hy om verskoning vir die volk omdat hy in gebreke gebly het om werk te maak van armoede in Zambië. Destyds moes driekwart van die inwoners met minder as een Amerikaanse dollar per dag oor die weg kom, die Verenigde Nasies se maatstaf van absolute armoede. Dieselfde jaar verkies die MDD hom vir nog 'n vyf-jaar-termyn as president van die party.
Verkiesing van 2006
Mwanawasa was op 28 September 2006 weer die MDD se presidentskanditaat en wen dié keer met 42,98% van die stemme. Hy is op 3 Oktober vir nog 'n termyn van vyf jaar ingehuldig en wys kort daarna vir Rupiah Banda aan as sy opvolger.
Beleid
Buitelandse beleggers het van Mwanawasa gehou omdat hy 'n veldtog teen korrupsie van stapel laat loop het. Tydens sy twee ampstermyne het die land heelwat buitelandse belegging gelok. Sy beleid het inflasie, wat in 'n stadium by 200% gedraai het, in bedwang gebring en sommige van die voordele na die armes versprei. Toeriste en wit boere het hulle toenemend na Zambië gewend, pleks van Zimbabwe. Hy het ook gehelp om Livingstone as 'n voorkeur-toeristebestemming ontwikkel. Zambië het heelwat buitelandse skuldverligting en hulp gekry danksy Mwanawasa se skoon regering. In die geheel het ekonomiese groei tot sowat 6% per jaar toegeneem. Hy was een die eerste Afrika-leiers wat pres. Robert Mugabe openlik gekritiseer het en ná sy dood was Morgan Tsvangirai een van die eerste leiers wat sy meegevoel betoon het.
Gesondheid en dood
Mwanawasa het in April 2006 'n ligte beroerte gehad en op 29 Junie 2008, terwyl hy in Egipte 'n spitsberaad van die Afrika-unie bygewoon het, nog een. Op 1 Julie is hy per vliegambulans na Parys vir behandeling gebring. Hy het daar behandeling gekry tot en met sy dood om 10:30 (Zambiese tyd) op 19 Augustus. 'n Landswye routydperk van sewe dae is later verleng tot 21.
Sy liggaam is per Franse militêre vegvliegtuig Lusaka toe gebring waar dit in staatsie gelê het tot dit van 25 tot 29 Augustus na verskillende provinsiale hoofstede gebring is, vergesel van MDD- en opposisieleiers asook sy gesin, waaronder sy vrou, Maureen, met wie hy in 1988 getroud is. Sy begrafnis is op 3 September gehou om saam te val met wat sy sestigste verjaardag sou wees. Veertien Afrika-staatshoofde het dit bygewoon, waaronder Thabo Mbeki en Mugabe.
Pynbos
Die pynbos (Smodingium argutum) 'n struik of 'n boom wat voorkom in die Oos-Kaap, KwaZulu-Natal, die Vrystaat en Lesotho. Die boom is giftig, die melkerige sap veroorsaak 'n uitslag, blase en swelling met ongemak vir 'n geruime tyd. In Engels staan die boom bekend as agony bush.
Grantia hirsuta
Grantia hirsuta is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantia en tot die familie Grantiidae. Die wetenskaplike naam van die spesie is die eerste keer geldig gepubliseer in 1907 deur Topsent.
Godfrey Huggins
Sir Godfrey Martin Huggins (amptelik burggraaf Malvern – "the Right Honourable First Viscount of Rhodesia and of Bexley") (gebore Bexley, Kent, Engeland 6 Julie 1883, oorlede Salisbury, Rhodesië 8 Mei 1971) was dokter, eerste minister van Suid-Rhodesië (1933 tot 1953) en van die Sentraal-Afrikaanse Federasie (1953 tot 1956).
Huggings kry sy skoolopleiding aan Malvern-kollege en kwalifiseer daarna as dokter in Londen in 1906. Tot 1911 werk hy in Londense hospitale en verhuis toe na Suid-Rhodesië. Hy wou slegs 'n paar maande bly, maar besluit om hom in die gebied te vestig na hy 'n vennootskap aangebied word. Tydens die Eerste Wêreldoorlog dien hy in Engeland en op Malta en raak in dié tyd 'n kenner op die gebied van wonde en amputasies, waaroor hy talle boeke en geskrifte publiseer. In 1918 keer hy terug na sy aangenome land.
Reeds in 1924 betree Huggins die politiek as lid van die eerste Wetgewende Vergadering ingevolge verantwoordelike regering as lid van die Rhodesian Party en die jaar daarna word hy partyleier. In 1933 is hy met 'n klein meerderheid herkies en vorm later 'n koalisie met sir P.D.L. Flynn, wat lei tot die geboorte van die United Party. Hoewel hy as suksesvolle politikus ontluik het, was hy nog jare lank ook in privaat praktyk. In 1941 slaan die Britse koning hom tot ridder.
Huggins was 'n voorstander van noue bande met Brittanje, maar was nietemin sedert 1935 ten gunste van samesmelting met die twee protektorate noord van Suid-Rhodesië, naamlik Noord-Rhodesië en Njassaland. Brittanje het dié beweging gekeer en uiteindelik word Huggins in 1953 die eerste premier van die Sentraal-Afrikaanse Federasie, 'n amp wat hy beklee tot met sy aftrede in 1956.
In Januarie 1955 maak die koningin hom 'n burggraaf en hy kies 'n titel bestaande uit die name van sy skool, geboorteplek en sy aangenome vaderland. Ten tyde van sy aftrede het hy die rekord gehou vir die langs dienende Statebondsleier, 7 829 dae.
Faith Ford
Faith Ford (gebore 14 September 1964) is 'n Amerikaanse aktrise en vervaardiger. Sy is bekend vir haar rolle in die rolprent The Pacifier (2005) en in die televisiereekse Murphy Brown (1988), Maggie Winters (1998), en Hope & Faith (2003).
Suidelike Krap-newel
Die Suidelike Krap-newel is ’n newel ’n paar duisend ligjare van die Aarde af in die sterrebeeld Sentour. Die middel van die newel is ’n sterpaar wat bestaan uit ’n Mira-veranderlike en ’n witdwerg.
Die naam onderskei die newel van die Krap-newel in die Noordelike Halfrond. Van die Aarde af lyk dit soos die lyf en pote van ’n krap of soos ’n uurglas. Die newel is vantevore al met teleskope van die Aarde af gesien, maar foto's deur die Hubble-ruimteteleskoop (regs) in 1999 wys baie meer detail.
Francie Swift
Francie Swift (gebore 27 Maart 1969) is 'n Amerikaanse aktrise. Sy is bekend vir haar rolle in die rolprente Two Weeks Notice (2002), Cop Out (2010), en All Good Things (2010), en in die televisiereeks Person of Interest (2011).
Audi Pikes Peak quattro
Die Audi Pikes Peak quattro was 'n sportnutskonsepmotor. Dit is geskep deur die Duitse premium motorvervaardiger, Audi. Die Pikes Peak quattro is die eerste keer in 2003 by die Noord-Amerikaanse Internasionale Motorskou tentoongestel. Dit was die eerste van drie konsepmotors deur Audi ontwerp en vertoon in 2003, voor die Audi Nuvolari quattro en die Le Mans quattro.
Die Pikes Peak quattro is vernoem na die beroemde bergklimroete Pikes Peak in die Rocky Mountains. Hier het hulle vele algehele oorwinnings behaal en rekords verbeter gedurende die 1980's, as gevolg van die vermoë van die "quattro" motors op moeilike terrein.
Die Pikes Peak quattro se ontwerp is sederdien verder ontwikkel in die produksie Audi Q7.
588
Die jaar 588 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 88ste jaar van die 6de eeu n.C. In teenstelling met gewone jare het die jaar 366 dae en 'n 29 Februarie gehad.
Verenigde Arabiese Emirate
Die Verenigde Arabiese Emirate (Arabies: دولة الإمارات العربية المتحدة‎, Dawlat al-Imārāt al-'Arabīyah al-Muttaḥidah; dikwels afgekort tot VAE), in die omgangstaal ook net Emirate (الإمارات‎, al-Imārāt) genoem, is 'n land in die Midde-Ooste en Wes-Asië. Die Verenigde Arabiese Emirate (VAE) is 'n federasie van sewe emirate – Aboe Dhabi (die grootste), Ajman, Doebai, Fujairah, Ras al-Khaimah, Sharjah en Umm al-Quwain – waarvan elkeen sy eie spesifieke karakter het.
Ruolie is die primêre bron van rykdom in die VAE, maar die emirate is besig om hul ekonomieë te diversifiseer. So word onder meer die toerisme- en handelsbedryf massief uitgebrei. Die ekonomiese welvaart het daartoe gelei dat die ou tradisies van die Arabiese kultuur in die VAE met 'n hipermoderne infrastruktuur en 'n kosmopolitiese leefstyl verbind word. Dit het ook baie buitelandse spesialiste en ander werknemers na die VAE gelok sodat die federasie tans 'n vinnige bevolkingsgroei van byna drie persent (soos in 2013) ervaar. Net sowat 'n vyfde van die meer as vyf miljoen Emiratis, soos die inwoners genoem word, is plaaslik gebore.
Die VAE het in die laat 20ste en 21ste eeu tot een van die mees dinamiese en hoogontwikkelde ekonomieë ter wêreld ontwikkel en soms word na die federasie as die "Switserland van die Nabye Ooste" verwys. In elk geval word die VAE met ambisieuse projekte en superlatiewe verbind, waaronder die hoogste gebou ter wêreld, die Burj Khalifa, die grootste moskee met plek vir 70 000 gelowiges, die langste voloutomatiese moltreinlyne en kunsmatige eilande soos The World en die palmeilande Palm Jumeirah en Jebel Ali.
Doebai en Aboe Dhabi, die twee grootste stede, het tot globale metropole en internasionale lugvaartsentrums ontwikkel, terwyl Emirates, 'n Doebai-gebaseerde lugredery, tot een van die grootstes wêreldwyd gegroei het.
Geologie
Die Arabiese Skiereiland (wat in die geologiese konteks ook Arabiese Plaat genoem word) het oorspronklik deel gevorm van die Afrika-vasteland waarvan dit eers in die laat tersiêr (sowat 50 miljoen jaar gelede) en vroeë kwartêr geskei is. Tektoniese aktiwiteit in die aardkors het die Groot Skeurvallei gevorm, 'n slenkdal wat vanuit die Middellandse Seegebied in 'n suidelike rigting deur Ethiopië loop en verder suidwaarts tot in Zimbabwe strek en die Arabiese Skiereiland van die vasteland van Afrika skei. In die slenkdal tussen die Afrikavasteland en die Arabiese Plaat het die Rooisee gevorm.
Nadat die westelike randgebiede van die skiereiland deur verdere tektoniese prosesse opwaarts gedruk is, het die hele plaat in 'n oostelike rigting begin beweeg. Hierdie proses, waarby die Arabiese teen die Eurasiese Plaat stoot en die Anatolies-Iranse Plooigebergte ontstaan het, duur steeds voort en veroorsaak onder meer verwoestende aardbewings in Iran. Tans beweeg die Arabiese Plaat met 'n snelheid van tussen twee en drie sentimeter per jaar in 'n noordoostelike rigting en daar word verwag dat die Persiese Golf oor vyf miljoen jaar nie meer sal bestaan nie.
Politiek
Die Duitse Departement van Buitelandse Sake het die politieke bedeling in die VAE, 'n federale absolute monargie, in 2007 as 'n "patriargaliese presidensiële stelsel met tradisionele konsultasiemeganismes" beskryf. Die VAE se president word deur die sewe eerste ministers uit die geledere van die sewe emirs of premiers van die emirate gekies. Daar is geen politieke partye of algemene verkiesings volgens westerse parlementêre modelle nie.